Kubrador - Wikipedia

# Kubrador

### Mula sa Tagalog Wikipedia, ang malayang ensiklopedya.

Kubrador

## [baguhin] Kuwento

Ang pelikulang Kubrador ay tungkol sa isang babaeng nangongolekta ng Jueteng kasama na rito ang mga problemang hinaharap ng isang kubrador ng nasabing sugal.

Una itong nanalo sa Moscow Film Festival at muli itong nanalo noong July 24, 2006 sa Osian Film Festival sa New Delhi, India.

## [baguhin] Petsa

- Agosto, 2006

| Ang pagiging neutral ng artikulong ito ay pinagtatalunan. Mangyaring tignan ang usapan.

Tila hindi na makakaahon sa kahirapan ng buhay ang kubrador sa huweteng na si Amy (Gina Pareno). Katatapos pa lamang sa kolehiyo ng kanyang anak na lalaki nang ito'y bawian ng buhay; ang kanyang anak na babae naman ay nag-asawa ng isang walang-silbi kaya't sa kanya pa rin nakasandig upang makaraos sa bawa't araw. Habang tumatao sa kanilang tindahan ang kanyang asawang si Eli (Fons Deza), nangungubra naman ng mga taya sa huweteng si Amy. Kapag may tumama lamang sa mga tumaya sa kanya siya kumikita---"naaambunan" ng grasya, nababalatuhan, kaya't para ding sugal ang kanyang hanap-buhay---suwerte-suwerte lang. Bagama't nagkakaedad na, masipag at matiyaga pa rin si Amy sa kanyang gawain, marunong makipag-kapwa, madasalin, at nakakakita pa ng panahong tumulong sa mga namamatayan. Dumating ang mabigat na problem kay Amy nang may isang tumaya sa huweteng nguni't ipinaabot lamang nito kay Eli ang kanyang taya. Nalimutang ibigay ni Eli kay Amy ang taya kaya't hindi ito napasama sa listahan. Tukso naman ng tadhana, tumama ito, kaya't gigil na gigil man ito sa katangahan ng asawa, obligado si Amy na bayaran ang premyong salapi ng tumaya. Patuloy na umaani ng tagumpay ang Kubrador sa mga sinasalihan nitong international film festivals sa iba't ibang bansa. Sa ngayon, dalawang Best Picture Awards na ang napapalanuhan nito---una sa Belgium at ikalawa sa Russia. Naturingan ding Best Actress si Gina Pareno sa India. Madaling unawain kung bakit ito nananalo: buong-buo ang pelikula, mula kuwento hanggang mensahe: walang elementong hindi kailangan, makatotohanan ang pagganap, maliwanag at maayos ang daloy ng simple ngunit masustansyang kuwento, at tapat ito sa tunay na buhay. Kilala na ang direktor na si Jeff Jeturian sa pagkatha ng makatotohanang pelikula (tulad ng mga award-winners nitong Pila Balde, Tuhog, Bridal Shower, Bikini Open, Minsan Pa, ngunit sa Kubrador, higit na lumutang ang kanyang kakayahang gawing interesante ang isang pelikula habang nagtatampok ito ng iisa lamang na kilalang artista. Banayad ngunit tumitiim ang mensahe ng Kubrador: na ang huweteng ay isang kasamaang nakaugat na hindi lamang sa lipunan kungdi lalo't higit sa kaibuturan ng isip ng mga naglalaro o nasasangkot dito. Sa pamamagitan ng paglalahad sa buhay ng isang kubrador, sinasalamin ng Kubrador ang tunay na nangyayari sa likuran ng huwetengan: ang pag-aayos ng numerong patatamain sa bolahan; ang pangungurakot ng ilang nasa kapangyarihan upang kumita mula sa mga taya sa huweteng; ang pakikinabang ng ilang parokya sa grasyang abuloy ng nagpapahuweteng; ang tapat bagama't naliligaw na pag-asa sa "suwerte" ng mga tumataya at mga kubrador. Ang lakas ng pelikula upang labanan ang salot ng huweteng ay nasa pagsasaad ng katotohanan---hindi ito sumisigaw ng "Puksain ang huweteng!" ngunit sa pagpapakita ng katotohanan tungkol sa huweteng, iginagalang nito ang katalinuhan ng manunuod. Kung panonoorin ninyo ang Kubrador, kailangan ay masusing panoorin ito lalo na nating mga Kristiyano, sapagka't hindi mapupuksa ang huweteng kung hindi makikita ang tunay na sanhi nito. Ang huweteng ay sintomas lamang ng isang malalim na sakit ng tao, ng dinaramdam ng buong sambayanang Pilipino�ang magkakambal na kahirapan at kamangmangan na nag-uugat sa pagiging ganid at tamad natin, sa taliwas nating pang-unawa sa relihiyon, at sa ating maling pakikipag-ugnayan sa tinatawag nating Diyos.

## [baguhin] Produksyon

## [baguhin] Mga Tauhan

- Gina Pareno
- Johnny Manahan
- Soliman Cruz

## [baguhin] Direksyon

- Jeffrey Jeturian

## [baguhin] Trivia

- Alam ba ninyo na pagkatapos ng gabi ng parangal sa India isang artistang babaeng aktres na taga Indonesia ang lumapit kay Gina Pareno upang batiin siya at sinabing napakagaling nitong artista at talagang mas magaling pa sa kanya.

Ang artikulong ito na may kaugnayan sa Pilipinas ay isang stub. Makatutulong ka sa Wikipedia sa pagpapalawig ng pahinang ito.

Ang artikulong ito na may kaugnayan sa pelikula ay isang stub. Maaari kayong makatulong sa pamamagitan ng pagpapalawak nito.

Retrieved from "http://tl.wikipedia.org../../../k/u/b/Kubrador.html"

Categories: Mga artikulong kinukwestiyon ang neutralidad (Marso 2007) | Lahat ng artikulong kinukwestiyon ang neutralidad | Mga pelikula mula sa Pilipinas | Pelikulang Pilipinong Nanalo sa Ibang Bansa | Stub (Pilipinas) | Stub (pelikula)

##### Views

- Artikulo
- Usapan
- Huling bersyon

##### Hanapin